
Nr. 427

RAPORT

asupra  proiectului de  Lege privind aprobarea Ordonanţei de urgenţă 

a Guvernului nr.109/2001 pentru prelungirea unor termene prevăzute

 de  Legea nr.10/2001  privind  regimul juridic al unor imobile preluate 

în mod abuziv în perioada 6 martie 1945 – 22 decembrie 1989


În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă, cu dezbaterea în fond a proiectului de Lege privind aprobarea Ordonanţei de urgenţă a Guvernului nr.109/2001 pentru prelungirea unor termene prevăzute de Legea nr.10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, trimis cu adresa nr.427 din 27 august 2001, înregistrată sub nr.913/XVIII/11 din 27 august 2001. 



Acest proiect de lege a fost  adoptat de Senat în şedinţa din 27 august 2001.



Cu avizul nr.726 din 23 iulie 2001, Consiliul Legislativ a avizat favorabil proiectul  ordonanţei de urgenţă supusă aprobării.

La comisie au fost depuse, în termen, şi înregistrate amendamentele formulate de domnul deputat Lucian Augustin Bolcaş din partea Grupului parlamentar al P.R.M. 

Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege şi amendamentele formulate, în şedinţa din 28 august 2001.

La examinarea prevederilor asupra cărora s-au formulat amendamente, au luat cuvântul pentru a-şi exprima punctele de vedere, autorul amendamentelor  şi ceilalţi membrii ai comisiei.

Cu această ocazie, s-a constatat că numai unul dintre amendamentele formulate se referă la  proiectul de lege supus dezbaterii iar celelalte vizează modificarea unor prevederi din Legea nr.10/2001, care exced actului normativ în dezbatere.

Faţă de aceste aspecte s-a hotărât,  prin vot,  discutarea doar a amendamentului ce vizează obiectul proiectului de lege supus examinării.



După dezbateri, s-a hotărât, cu majoritate de voturi, ca proiectul de Lege privind aprobarea Ordonanţei de urgenţă a Guvernului nr.109/2001 pentru prelungirea unor termene prevăzute de Legea nr.10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, să fie supus spre dezbatere şi adoptare plenului Camerei Deputaţilor în forma adoptată de Senat. Amendamentul  dezbătut şi respins, prin vot, este prevăzut  în anexa la prezentul raport. 
Anexă                                                 

AMENDAMENT  RESPINS

Nr.

crt.
Articolul

(text iniţial)
Amendamentul propus 

şi autorul acestuia
Motivare

0.
1.
2.
3.

1.
LEGE privind aprobarea Ordonanţei de urgenţă a Guvernului nr.109/2001 pentru prelungirea unor termene prevăzute de Legea nr.10/2001 privind regimul juridic al unor imobile preluate în mod abuziv în perioada  6 martie 1945 – 22 decembrie 1989.
Lege privind aprobarea Ordonanţei de urgenţă a Guvernului nr.109/2001 pentru modificarea şi completarea Legii nr.10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989.


Argumente pentru susţinerea amendamentului.

Proiectul Legii de aprobare a OUG 109/2001 vizează regimul juridic al proprietăţii, care nu poate fi reglementat decât printr-o lege organică, în aceste condiţii, proiectul este neconstituţional şi trebuie respins. 

Termenele propuse a fi prelungite prin ordonanţa de urgenţă sunt termenele de decădere şi nu pot fi prelungite.




Argumente pentru respingerea amendamentului
Prevederile art.114 alin.(4) din Constituţia României, în temeiul cărora se emit ordonanţele de urgenţă, nu se limitează  posibilitatea emiterii de reglementări în domenii care fac obiectul legilor organice.



Dl. deputat Lucian Augustin Bolcaş.
      Cu privire la conţinutul ordonanţei de urgenţă supusă aprobării, precizăm că nu există reglementări care să interzică legiuitorului să intervină asupra  termenelor prevăzute în actul iniţial.

În raport  de obiectul  şi conţinutul său, ce vizează modificarea unei legi organice, proiectul de lege face parte din categoria legilor organice.





    PREŞEDINTE,                                                    SECRETAR, 

                                            dr. Ionel Olteanu                                               Carmen Dumitriu
red.consilier
Dumitra Diaconu 

